CELEX: 32005R0129
Language: et
Date: 2005-01-20 00:00:00
Title: Komisjoni määrus (EÜ) nr 129/2005, 20. jaanuar 2005, teatavate kaupade klassifitseerimise kohta kombineeritud nomenklatuuris, ning millega muudetakse määrust (EÜ) nr 955/98

28.1.2005   
            
            
               ET
            
            
               Euroopa Liidu Teataja
            
            
               L 25/37
            
         
      KOMISJONI MÄÄRUS (EÜ) nr 129/2005,
   20. jaanuar 2005,
   teatavate kaupade klassifitseerimise kohta kombineeritud nomenklatuuris, ning millega muudetakse määrust (EÜ) nr 955/98
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kaupade kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud klassifitseerimise üldreeglitele tuleb lisas esitatud tabeli 1. veerus kirjeldatud kaubad 3. veerus esitatud põhjustel liigitada 2. veerus näidatud CN-koodi alla.
            
         
               (4)
            
            
               On asjakohane sätestada, et kolme kuu jooksul võib siduva tariifiinformatsiooni saaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta kombineeritud nomenklatuuris, mis ei ole kooskõlas käesoleva määrusega.
            
         
               (5)
            
            
               Helisagedusseadme klassifitseerimine vastavalt komisjoni 29. aprilli 1998 aasta määrusele (EÜ) nr 955/98 teatavate kaupade klassifitseerimise kohta kombineeritud nomenklatuuris (3) on tinginud kodukinosüsteemi klassifitseerimist CN-koodiga 8543 89 95. Kuna antud klassifitseerimine ei ole vastavuses käesoleva määruse lisas sätestatud klassifikatsiooniga, tuleb seda lugeda ebaõigeks.
            
         
               (6)
            
            
               Seetõttu tuleks määrust (EÜ) nr 955/98 vastavalt muuta.
            
         
               (7)
            
            
               Käesolevas määruses sätestatud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris 2. veerus näidatud CN-koodi alla.
   Artikkel 2
   Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Määruse (EÜ) nr 955/98 lisa punkt 2 tunnistatakse kehtetuks.
   Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. jaanuar 2005
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 1989/2004 (ELT L 344, 20.11.2004, lk 5).
   
      (2)  EÜT L 302, 19.10.1992, lk 1. Määrust on viimati muudetud 2003. aasta ühinemisaktiga.
   
      (3)  EÜT L 133, 7.5.1998, lk 12.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Toode jaemüügikomplektina, millesse kuuluvad:
                              
                                          —
                                       
                                       
                                          liitseade (võimendi, AM/FM-raadiovastuvõtja ja DVD/CD-mängija),
                                       
                                    
                                          —
                                       
                                       
                                          madalsageduskõlar,
                                       
                                    
                                          —
                                       
                                       
                                          viis kõlarit ja
                                       
                                    
                                          —
                                       
                                       
                                          kaugjuhtimispult.
                                       
                                    Toode (“kodukinosüsteem”) on kavandatud audio- ja videoajaviiteks kodus, peamiselt DVDle salvestatud heli ja pildi taasesitamiseks.
                           
                        
               
                  8521 90 00
               
               
                  Klassifitseerimine määratakse kindlaks kaupade kombineeritud nomenklatuuri klassifitseerimise üldreeglitega 1, 3 b ja 6, XVI jaotise märkusega 3 ning CN-koodide 8521 ja 8521 90 00 sõnastusega.
                  Toode on jaemüügiks pakendatud komplekt, mille põhiomaduse andev osa on liitseade (vt kombineeritud nomenklatuuri üldreegel 3b).
                  XVI jaotise märkuse 3 kohaselt on liitseadme põhifunktsiooni täitvaks osaks DVD/CD-mängija. Heli võimendamist ja raadiosignaalide taasesitamist loetakse video taasesitamise funktsiooniga võrreldes teisejärgulisteks funktsioonideks.
                  Järelikult klassifitseeritakse komplekt videotaasesitusaparatuurina CN-koodi 8521 90 00 alla.
               
            
                  
                              2.
                           
                           
                              Toode jaemüügikomplektina, millesse kuuluvad:
                              
                                          —
                                       
                                       
                                          AM/FM-raadiovastuvõtja koos võimendiga,
                                       
                                    
                                          —
                                       
                                       
                                          DVD/CD-mängija,
                                       
                                    
                                          —
                                       
                                       
                                          madalsageduskõlar,
                                       
                                    
                                          —
                                       
                                       
                                          viis kõlarit ja
                                       
                                    
                                          —
                                       
                                       
                                          kaugjuhtimispult.
                                       
                                    Toode (“kodukinosüsteem”) on kavandatud audio- ja videoajaviiteks kodus, peamiselt DVDle salvestatud heli ja pildi taasesitamiseks.
                           
                        
               
                  8521 90 00
               
               
                  Klassifitseerimine määratakse kindlaks kombineeritud nomenklatuuri klassifitseerimise üldreeglitega 1, 3b ja 6 ning CN-koodide 8521 ja 8521 90 00 sõnastusega.
                  Toode on jaemüügiks pakendatud komplekt, mille põhiomaduse andev osa on DVD/CD-mängija.
                  Järelikult klassifitseeritakse komplekt videotaasesitusaparaadina CN-koodi 8521 90 00 alla.
               
            
                  
                              3.
                           
                           
                              Võrguanalüsaator, mis koosneb ühes korpuses paiknevatest integreeritud analüsaatormoodulist, võrguliikluse salvestamise mälust ja arvutiliidesest.
                              Analüsaatori ülesanne on võrgutegevuse jälgimise, kõigi peamiste protokollide dekodeerimise ja võrguliikluse tekitamise abil anda teavet võrgu jõudluse kohta.
                              Analüsaator esitatakse tollile ilma arvutita.
                           
                        
               
                  9031 80 39
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 84 märkuse 5 punktiga E, grupi 90 lisamärkusega 1 ning CN-koodide 9031, 9031 80 ja 9031 80 39 sõnastusega.
                  Analüsaator, mis täidab integreeritud analüsaatormooduli abil erifunktsiooni, ei kuulu grupi 84 märkuse 5 punkti E põhjal rubriiki 8471.
                  Analüsaator on spetsiaalselt kavandatud võrguliikluse analüüsimiseks, mitte aga elektriliste suuruste mõõtmiseks või kontrollimiseks, ning seepärast ei või seda klassifitseerida rubriiki 9030.
               
            
                  
                              4.
                           
                           
                              Võrguanalüsaator, mis koosneb ühes korpuses paiknevatest keskhaldussiinist, analüsaatormoodulist, arvutist, monitorist ja klaviatuurist.
                              Analüsaator on kavandatud järgmiste ülesannete täitmiseks:
                              
                                          —
                                       
                                       
                                          olemasolevate võrkude ja võrgutoodete talitlusoleku analüüsimine,
                                       
                                    
                                          —
                                       
                                       
                                          võrguliikluse ja tõrkeolude simuleerimine olemaolevates võrkudes ja võrgutoodetes,
                                       
                                    
                                          —
                                       
                                       
                                          võrguliikluse tekitamine.
                                       
                                    
                        
               
                  9031 80 39
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 84 märkuse 5 punktiga E, grupi 90 lisamärkusega 1 ning CN-koodide 9031, 9031 80 ja 9031 80 39 sõnastusega.
                  Analüsaator, mis täidab integreeritud analüsaatormooduli abil erifunktsiooni, ei kuulu grupi 84 märkuse 5 punkti E põhjal rubriiki 8471.
                  Analüsaator on spetsiaalselt kavandatud võrguliikluse analüüsimiseks, mitte aga elektriliste suuruste mõõtmiseks või kontrollimiseks, ning seepärast ei või seda klassifitseerida rubriiki 9030.